རྒྱ་སྐད་ལ་མཚོན་ན་མིང་བརྡ་ཕན་ཚུན་སྡེབ་སྟངས་ཀྱི་ཆ་ནས་ལ་ལར་ཅུང་གཏན་ཆགས་ཀྱི་རང་བཞིན་ལྡན་པ་དང་ལ་ལར་ངེས་གཏན་ཆེར་མེད་སྟབས།སྡེབ་ཡུལ་མི་འདྲ་བའི་སྐབས་སུ་དོན་ཡང་ཤ་དད་དུ་སྟོན་པ་ཡིན།དཔེར་ན།རྒྱ་ཡིག་གི་བྱ་ཚིགལྟ་བུར་མཚོན་ན།སོགས་སྡེབ་བའི་བྱ་བའི་ཡུལ་མི་འདྲ་བའི་དབང་གིས་དོན་ཡང་མི་འདྲ་ཐ་དད་དུ་སྣང་ཡོད་པ་ལྟ་བུ།རྒྱ་བོད་གཉིས་ཀྱི་ཡི་གེའི་ངོ་བོ་དང་སྐད་བརྡ་སྤྲོད་ལུགས་མི་འདྲ་བའི་དབང་གིས་རྒྱ་ཡིག་གི་སྐད་བརྡའི་ཁོར་ཡུག་ནང་མིང་བརྡ་གཉིས་ཕན་ཚུན་བསྡེབས་ན་ཚིག་སྔ་ཕྱི་འབྲེལ་ཆགས་ཤིང་དོན་ལ་འབྱོར་ཡང་བོད་སྐད་དུ་མི་འབྱོར་བའི་གནས་ཚུལ་ཤིན་ཏུ་མང་།གོང་གི་རྒྱ་ཡིག་དེ་དག་སྒྱུར་བ་ལ་རིམ་པ་བཞིན་བསྒྱུར་ན་ངས་བཤད་མྱོང་།ཁྱོན་ཡོངས་ལ་བསམས་གཞིགས་བྱེད་པ།སྤུས་ཚད་ལ་དང་དོད།སློབ་ཚན་འཁྲིད་པ་ཞེས་རྒྱ་ཡིག་གི་བྱ་ཚིགདེ་བོད་ཡིག་ཏུ་སྒྱུར་སྐབས་གང་ལ་གང་འཚམ་གྱིས་བསྒྱུར་དགོས།བསྒྱུར་བའི་བྱ་ཚིག་གང་དེའི་སྡེབ་ཡུལ་བྱེ་བྲག་པར་བལྟས་ནས་བསྟན་དོན་མ་འཁྲུལ་བར་བརྡར་ཤ་བཅད་པའི་སྔོན་འགྲོའི་འོགབོད་ཀྱི་སྐད་བརྡའི་ཁོར་ཡུག་ནང་ཚིག་གི་སྡེབ་འགྲིག་མིན་དང་ཚིག་དོན་གསལ་མིན།གཏན་ཚིགས་དང་མཐུན་མིན་སོགས་གང་ཅིའི་ཐད་ལ་གཞིགས་ནས།བོད་རང་ལ་སྔར་ནས་གོམས་ཤིང་སྲོལ་དུ་ཆགས་ཡོད་པའི་ཚིག་གི་སྡེབ་སྟངས་ལྟར་མིང་བརྡ་གང་ལ་གང།འཚམ་དུ་སྦྱར་ནས་མ་ཡིག་གི་དོན་དེ་མཚོན་དགོས་པ་ལས།ངས་བཤད་མྱོང་།ཁྱོན་ཡོངས་ལ་བཤད་པ།སྤུས་ཚད་ལ་བཤད་པ།སློབ་ཚན་བཤད་པ་ཞེས་པ་ལྟར་དུ་རྒྱ་སྐད་ལ་ཨུ་ཚུགས་ཀྱིས་བསྟུན་ནས་ཞྭ་དཔེ་ལྷམ་འགེབས་བྱེད་མི་རུང་སྙམ་མོ།།